Câmpulung a ratat startul pentru a doua etapă de vaccinare anti-COVID. Cel puțin jumătate dintre centrele de vaccinare, nepregătite.
Imunizarea ar fi trebuit să debuteze în forță la începutul acestei săptămâni. Cel puțin jumătate dintre centrele de vaccinare anunțate pentru etapa a doua ar fi trebuit să fie pregătite. Sunt promisiuni și planuri care nu pot fi realizate pe teren.
La Câmpulung ar fi trebuit deschis un centru de vaccinare, numai că DSP-ul nu a dat încă avizele pentru funcționarea acestuia.Medicul Andrei Aron, coordonatorul centrului comunitar de vaccinare de acolo a spus:"Ieri, în momentul când trebuiau să apară cele 5 centre din județ, nu au apărut decât 4. Al nostru lipsind total. M-am interesat. N-a știut nimeni să ne spună inițial ce s-a întâmplat.""Abia astăzi, acum în jur de două ore a început să funcționeze într-adevăr platforma de programări de la Câmpulung.""Teoretic vaccinarea va începe de luni, doar că practic, centrul nu este 100% gata, pentru că într-adevăr nu avem nimic primit. Noi o să facem în așa fel încât, o să ne mai împrumutăm de la spital, de unde putem.", a mai adăugat acesta.În ceea ce privește capacitatea maximă de vaccinați la care se poate ajunge în centrul de la Câmpulung, medicul Andrei Aron a spus "S-a ajuns la un număr de 60 de vaccinați pe zi, cu potențial de creștere, asta în funcție de nivelul de vaccinuri pe care putem să le primim.".